《闻伯求弟鞫狱明允今日行刑而雪应祈喜而赋诗》
宋代·陈著

敕香勤雪未如期，谁信沈冤在狱扉。
玉阙晓俞三覆奏，瑶妃夜剪六花飞。
从知刑罚分明处，最系天人感应机。
喜极吾家有宣静，眼中琼树转光辉。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。